आइसोस्टेसी चाहे आइसोस्टैसी (, उच्चा.: आइसोस्टॅसी), भा आइसोस्टेटिक इक्विलिब्रियम () पृथिवी के क्रस्ट आ मैंटल के बीचा में ग्रेविटेशनल इक्विलिब्रियम के स्थिति हवे जेह में क्रस्ट, मैंटल के ऊपर, अपना मोटाई आ घनत्व (डेंसिटी) के हिसाब से तय होखे वाली ऊँचाई पर "पँवरे ले" (फ्लोट करे ले)। ई कांसेप्ट एह बात के समझावे ला कि कइसे अलग-अलग टोपोग्राफिक ऊँचाई (पहाड़, पठार, मैदान के ऊँचाई) पृथिवी के धरातल पर मौजूद बाने। सुरुआत में ई टर्म महादीपी क्रस्ट आ मैंटल के ले के परिभाषित कइल गइल रहल, बाद में अब एकर ब्याख्या लिथौस्फियर आ एस्थेनोस्फियर के टर्म में कइल जाला, खासतौर पर दीपीय ज्वालामुखी, जइसे कि हवाई दीपसमूह, सभ के संदर्भ में।